**Sébastien Olivier Buemi** (dilahirkan pada 31 Oktober 1988 di Aigle, Vaud) ialah seorang pemandu kereta lumba profesional dari negara Switzerland, yang dahulunya bertanding dalam Formula Satu untuk pasukan Scuderia Toro Rosso. Buemi kini merupakan pemandu ujian untuk pasukan "adik" Scuderia Toro Rosso, Red Bull Racing, dan menjadi pemandu untuk pasukan Toyota dalam acara 24 Jam Le Mans.

Kerjaya
-------

### Formula BMW

Selepas berjaya dalam perlumbaan kart, Buemi menghabiskan tahun 2004 dan 2005 dengan bersaing dalam kejuaraan German Formula BMW, dengan mendapat tempat ketiga dan kedua dalam kejuaraan masing-masing. Beliau juga merupakan naib juara pada tahun 2005 dalam FBMW World Final.

### Formula Three

Berikutan sebuah perlumbaan dalam kejuaraan Spanish Formula Three pada tahun 2005, Buemi bertanding dalam Formula Three Euroseries bagi tahun 2006, dan mendapat tempat ke-12 dalam kejuaraan, bagaimanapun mendapat tempat kesebelas melalui kiraan semula. Beliau terus bersaing dalam siri ini pada tahun 2007, dan mendapat tempat kedua dalam kejuaraan, di belakang Romain Grosjean. Beliau juga telah bertanding dalam Masters of Formula 3 dan Macau Grand Prix.

### A1 Grand Prix

Untuk musim A1 Grand Prix 2006-07, Buemi berkongsi tugas sebagai pemandu pasukan bagi A1 Team Switzerland dengan Neel Jani dan Fässler Marcel. Pasukan tersebut mendapat tempat kelapan dalam kejuaraan tahun tersebut.

### GP2 Series

Buemi memandu untuk Arden International di Silverstone semasa perlumbaan GP2 Series musim 2008.
Buemi menggantikan Michael Ammermüller yang cedera untuk pasukan ART Grand Prix untuk perlumbaan di Monaco dalam perlumbaan GP2 Series musim 2007. Buemi telah menunjukkan prestasi yang cemerlang dalam penampilan sulungnya, dengan mendapat tempat keempat pada pusingan kelayakan dan menamatkan perlumbaan di tempat ketujuh. Beliau menyertai pasukan Arden International bagi musim 2008, dan menjadi naib juara dengan satu kemenangan dan mendapat tempat kedua sebanyak empat kali. Beliau kekal bersama pasukan tersebut bagi musim 2008. Beliau mendapat kemenangan pertamanya dalam perlumbaan *sprint* di Perancis, setelah bermula dari tempat ke-21 (selepas mengalami masalah teknikal dalam perlumbaan *feature*). Beliau memenangi satu lagi perlumbaan dan menamatkan musim di tempat keenam dalam kejuaraan tersebut.

### Formula Satu

Pada 18 September 2007, beliau memandu kereta Red Bull RB3 pasukan Red Bull dalam sebuah sesi ujian F1 di Jerez. Beliau merupakan pemandu ketiga terpantas pada hari itu, di belakang Timo Glock (BMW) dan Vitantonio Liuzzi (Scuderia Toro Rosso) namun di hadapan Rubens Barrichello (Honda) dan Nelson Piquet, Jr. (Renault). Pada 16 Januari 2008, Red Bull Racing mengesahkan bahawa Buemi akan menjadi pemandu ujian dan pemandu simpanan mereka bagi musim 2008.

#### Scuderia Toro Rosso (2009–2011)

##### 2009

Buemi di Grand Prix Sepanyol 2009.
Scuderia Toro Rosso mengesahkan bahawa mereka telah menandatangani Buemi sebagai salah satu pemandu mereka pada 9 Januari 2009. Beliau merupakan pemandu Formula Satu Switzerland yang pertama untuk mengambil bahagian dalam perlumbaan F1 sejak Jean-Denis Délétraz, yang memandu untuk pasukan Pacific di Grand Prix Eropah 1995.

Pada perlumbaan pertamanya di Australia, Buemi mendapat tempat kelapan, namun dinaikkan ke tempat ketujuh selepas Lewis Hamilton disingkirkan daripada perlumbaan. Di Grand Prix China, beliau sekali lagi mendapat mata dengan mendapat tempat kelapan setelah bermula dari tempat kesepuluh. Selepas gagal mendapat mata bagi 12 perlumbaan yang berikutnya, Buemi akhirnya mendapat mata dengan mendapat tempat ketujuh di Brazil. Di Grand Prix Abu Dhabi, Buemi sekali lagi mendapat tempat kelapan. Buemi menamatkan musim 2009 dengan enam mata dan mendapat tempat ke-16 dalam kejuaraan pemandu.

##### 2010

Buemi di Grand Prix Sepanyol 2010.
Pada 9 November 2009, ia telah disahkan bahawa Buemi akan berlumba dengan Toro Rosso bagi musim 2010.

Semasa sesi latihan bebas pertama di Grand Prix China 2010, ampaian kereta Buemi patah ketika beliau menekan brek untuk selekoh ke-14. Kedua-dua roda depan keretanya tercabut ketika Buemi memandu lebih 300 km/j. Sebuah tayar terbang ke atas pagar keselamatan dan mendarat di kawasan penonton, dan nyaris-nyaris terkena seorang jurukamera. Kereta Buemi terus bergerak ke hadapan dan membelok ke kiri dan melanggar tembok armco. Kemalangan tersebut merosakkan sayap depan keretanya. Buemi, serta penonton yang hadir pada hari tersebut tidak mengalami sebarang kecederaan. Toro Rosso menyatakan yang sayap depan mereka yang baru menyebabkan kemalangan tersebut. Buemi menamatkan musim 2010 dengan lapan mata dan sekali lagi mendapat tempat ke-16 dalam dalam kejuaraan pemandu.

##### 2011

Buemi, bersama dengan rakan sepasukan dari tahun 2009 dan 2010 - Jaime Alguersuari, terus berlumba untuk Scuderia Toro Rosso bagi musim 2011. Pada 14 Disember 2011, ia telah diumumkan bahawa kedua-dua Buemi dan Alguersuari telah digugurkan oleh pasukan tersebut, dan akan digantikan oleh Daniel Ricciardo dan Jean-Éric Vergne bagi musim 2012.

#### Red Bull Racing (2012–)

##### 2012

Pada bulan Januari 2012, ia diumumkan bahawa Buemi akan menyertai semula pasukan Red Bull Racing sebagai pemandu ujian dan pemandu simpanan bagi musim 2012, dan juga akan menjadi pemandu simpanan untuk pasukan Toro Rosso.

### 24 Hours of Le Mans

Buemi juga bertanding dalam 24 Jam Le Mans dengan pasukan Toyota Motorsport GmbH, dengan memandu kereta Toyota TS030 Hybrid bersama Anthony Davidson dan Hiroaki Ishiura (yang kemudian menarik diri dan telah digantikan oleh Stéphane Sarrazin). Selepas prestasi yang kukuh, kereta tersebut berada di tempat ketiga pada awal petang sehinggalah Davidson berlanggar dengan sebuah kereta GT Ferrari dan terbabas dengan teruk.

Kehidupan peribadi
------------------

Sehingga tahun 2009, Buemi merupakan penduduk rasmi negara Bahrain, dan tinggal bersama keluarga dan teman wanitanya, Jennifer. Kini beliau menetap di Monaco. Sepupu beliau, Natacha Gachnang, juga merupakan seorang pemandu kereta lumba.

Rekod perlumbaan
----------------

### Ringkasan kerjaya

| Musim | Siri | Pasukan | Perlumbaan | Kemenangan | P/Pertama | P/Perpantas | Podium | Mata | Kedudukan |
| --- | --- | --- | --- | --- | --- | --- | --- | --- | --- |
| 2004 | Formula BMW ADAC | Lars Kaufmann Motorsport | 20 | 0 | 2 | 2 | 10 | 188 | **Ke-3** |
| 2005 | Formula BMW ADAC | ADAC Berlin-Brandenburg e.V. | 20 | 7 | 7 | 12 | 16 | 282 | **Ke-2** |
| Formula BMW World Final | 1 | 0 | 0 | 0 | 1 | N/A | **Ke-2** |
| Spanish Formula Three | Racing Engineering | 1 | 0 | 0 | 0 | 0 | 0 | NC |
| 2006 | Formula Three Euroseries | ASL Mücke Motorsport | 20 | 1 | 0 | 6 | 3 | 31 | Ke-12 |
| Masters of Formula 3 | 1 | 0 | 0 | 0 | 1 | N/A | **Ke-3** |
| Formula Renault 2.0 NEC | Motopark Academy | 8 | 2 | 1 | 1 | 6 | 172 | Ke-7 |
| Eurocup Formula Renault 2.0 | 6 | 1 | 0 | 0 | 1 | 33 | Ke-11 |
| Macau Grand Prix | Carlin Motorsport | 1 | 0 | 0 | 0 | 0 | N/A | Ke-4 |
| 2006–07 | A1 Grand Prix | A1 Team Switzerland | 12 | 0 | 0 | 1 | 0 | 50 | Ke-8 |
| 2007 | Formula Three Euroseries | ASL Mücke Motorsport | 20 | 3 | 2 | 4 | 13 | 95 | **Ke-2** |
| GP2 Series | ART Grand Prix | 11 | 0 | 0 | 3 | 0 | 6 | Ke-21 |
| Macau Grand Prix | Räikkönen Robertson Racing | 1 | 0 | 0 | 0 | 0 | N/A | Ke-11 |
| 2008 | GP2 Asia Series | Trust Team Arden | 10 | 1 | 0 | 1 | 5 | 37 | **Ke-2** |
| GP2 Series | 19 | 2 | 0 | 0 | 5 | 50 | Ke-6 |
| Formula Satu | Red Bull Racing | Pemandu ujian |
| 2009 | Formula Satu | Scuderia Toro Rosso | 17 | 0 | 0 | 0 | 0 | 6 | Ke-16 |
| 2010 | Formula Satu | Scuderia Toro Rosso | 19 | 0 | 0 | 0 | 0 | 8 | Ke-16 |
| 2011 | Formula Satu | Scuderia Toro Rosso | 19 | 0 | 0 | 0 | 0 | 15 | Ke-15 |
| 2012 | Formula Satu | Red Bull Racing | Pemandu ujian |
| World Endurance Championship | Toyota Racing |  |  |  |  |  |  |  |
| 2013 | Formula Satu | Infiniti Red Bull Racing | Pemandu ujian |
|

### Keputusan lengkap A1 Grand Prix

**Tebal** - Petak pertama  
 *Condong* - P.Terpantas

| Tahun | Kemasukan | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | DC | Mata |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006–07 | Switzerland | NEDSPR10 | NEDFEA8 | CZESPR8 | CZEFEA10 | BEISPR | BEIFEA | MYSSPR | MYSFEA | IDNSPR | IDNFEA | NZLSPR5 | NZLFEA4 | AUSSPR4 | AUSFEA7 | RSASPR | RSAFEA | MEXSPR | MEXFEA | SHASPR4 | SHAFEA9 | GBRSPRRet | GBRSPRDSQ | Ke-8 | 50 |

### Keputusan lengkap GP2 Series

**Tebal** - Petak pertama  
 *Condong* - P.Terpantas

| Tahun | Kemasukan | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | DC | Mata |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2007 | ART Grand Prix | BHRFEA | BHRSPR | ESPFEA | ESPSPR | MONFEA7 | FRAFEA | FRASPR | GBRFEA | GBRSPR | EURFEARet | *EURSPR*20 | HUNFEA15 | *HUNSPR*17 | TURFEARet | TURSPR13 | ITAFEA7 | ITASPR14 | BELFEA10 | BELSPRRet | VALFEA | VALSPR | Ke-21 | 6 |
| 2008 | Trust Team Arden | ESPFEA7 | ESPSPR2 | TURFEA6 | TURSPR3 | MONFEARet | MONSPR11 | FRAFEARet | FRASPR1 | GBRFEA4 | GBRSPRDNS | GERFEARet | *GERSPR*8 | HUNFEA7 | HUNSPR1 | EURFEA6 | EURSPRRet | BELFEA5 | BELSPR4 | ITAFEA3 | ITASPR7 |  | Ke-6 | 50 |

#### Keputusan lengkap GP2 Asia Series

**Tebal** - Petak pertama  
 *Condong* - P.Terpantas

| Tahun | Kemasukan | 1 | 2 | 3 | 4 | 5 | 6 | 7 | 8 | 9 | 10 | DC | Mata |
| --- | --- | --- | --- | --- | --- | --- | --- | --- | --- | --- | --- | --- | --- |
| 2008 | Trust Team Arden | DUB1FEADSQ | DUB1SPRRet | IDNFEA1 | IDNSPR7 | MALFEARet | MALSPRRet | BHRFEA2 | *BHRSPR*2 | DUB2FEA2 | DUB2SPR2 | **Ke-2** | **37** |

### Keputusan lengkap Formula Satu

(kunci)

**Tebal** - Petak pertama  
 *Condong* - P.Terpantas

| Tahun | Kemasukan | Casis | Enjin | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | WDC | Mata |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | Scuderia Toro Rosso | Toro Rosso STR4 | Ferrari 056 2.4 V8 | AUS7 | MAL16 | CHN8 | BHR17 | ESPRet | MONRet | TUR15 | GBR18 | GER16 | HUN16 | EURRet | BEL12 | ITA13 | SINRet | JPNRet | BRA7 | ABU8 |  |  | Ke-16 | 6 |
| 2010 | Scuderia Toro Rosso | Toro Rosso STR5 | Ferrari 056 2.4 V8 | BHR16 | AUSRet | MAL11 | CHNRet | ESPRet | MON10 | TUR16 | CAN8 | EUR9 | GBR12 | GERRet | HUN12 | BEL12 | ITA11 | SIN14 | JPN10 | KORRet | BRA13 | ABU15 | Ke-16 | 8 |
| 2011 | Scuderia Toro Rosso | Toro Rosso STR6 | Ferrari 056 2.4 V8 | AUS8 | MAL13 | CHN14 | TUR9 | ESP14 | MON10 | CAN10 | EUR13 | GBRRet | GER15 | HUN8 | BELRet | ITA10 | SIN12 | JPNRet | KOR9 | INDRet | ABURet | BRA12 | Ke-15 | 15 |

### Keputusan 24 Hours of Le Mans

| Tahun | Kels | No | Tayar | Kereta | Pasukan | Pemandu kedua | Pusingan | Ked. | KelasPos. |
| --- | --- | --- | --- | --- | --- | --- | --- | --- | --- |
| 2012 | LMP1 | 8 | **M**
 | Toyota TS030 HybridToyota 3.4L Hybrid V8 | Jepun Toyota Racing | United Kingdom Anthony DavidsonPerancis Stéphane Sarrazin | 82 | DNF | DNF |
|

Rujukan
-------

1. 1 2  "Sébastien Buemi (#8)". *Toyota Racing*. Dicapai pada 27 Mei 2012.
2. ↑  "Arden tekad untuk berjaya pada musim 2008". autosport.com. 2007-01-10. Dicapai pada 2007-01-13.
3. ↑  "Buemi disahkan sebagai pemandu simpanan Red Bull". Autosport. 2008-01-16. Dicapai pada 2008-01-16.
4. ↑  "Toro Rosso mengesahkan Buemi untuk musim 2009". autosport.com. 2009-01-09. Dicapai pada 2009-01-09.
5. ↑  Noble, Jonathan (2010-04-16). "Toro Rosso menjelaskan masalah dengan kereta Buemi". *autosport.com*. Haymarket Publications. Dicapai pada 2010-04-16.
6. ↑  Elizalde, Pablo (5 Januari 2012). "Sebastien Buemi disahkan sebagai pemandu ujian dan simpanan Red Bull Racing". *Autosport*. Haymarket Publications. Dicapai pada 5 Januari 2012.
7. ↑  "Toyota mengesahkan bahawa Anthony Davidson dan Sebastien Buemi akan memandu TS030 HYBRID". *Autosport*. Haymarket Publications. 10 Februari 2012. Dicapai pada 10 Februari 2012.
8. ↑  "Sébastien Buemi akan tinggal di Bahrain" Auto123.com 2009-01-16. Retrieved 2009-04-25.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Sébastien Buemi*** |

* Laman sesawang rasmi

| * l
* b
* s
Austria Red Bull Racing |
| --- |
| 
Pengasas
Dietrich Mateschitz
Penasihat kepada Red Bull GmbH
Helmut Marko
Ketua Pasukan
Christian Horner
Kakitangan
Adrian Newey
Hugh Bird
Gianpiero Lambiase
Paul Monaghan
Simon Rennie
Guillaume Rocquelin
Hannah Schmitz
Pierre Waché
Ben Waterhouse
Jonathan Wheatley
Bekas kakitangan
Ben Agathangelou
Dan Fallows
Mark Ellis
Andrew Green
Neil Martin
Ciaron Pilbeam
Peter Prodromou
Mark Smith
Guenther Steiner
Dave Stubbs
Rob Taylor
Gavin Ward
Geoff Willis
Pemandu semasa
1. Belanda Max Verstappen
11. Mexico Sergio Pérez
Pemandu ujian
New Zealand Liam Lawson
Norway Dennis Hauger
Barbados Zane Maloney
Juara Dunia
Jerman Sebastian Vettel
Belanda Max Verstappen
Bekas pemandu
United Kingdom David Coulthard
Austria Christian Klien
Itali Vitantonio Liuzzi
Belanda Robert Doornbos
Australia Mark Webber
Australia Daniel Ricciardo
Thailand Alex Albon
Pasukan junior
Scuderia Toro Rosso
Red Bull Junior Team
Jepun Souta Arao
Amerika Syarikat Jak Crawford
Perancis Enzo Deligny
Brazil Enzo Fittipaldi
Jerman Oliver Goethe
Perancis Isack Hadjar
Norway Dennis Hauger
Jepun Ayumu Iwasa
New Zealand Liam Lawson
United Kingdom Arvid Lindblad
Barbados Zane Maloney
Sepanyol Pepe Martí
Colombia Sebastián Montoya
Poland Kacper Sztuka
Thailand Enzo Tarnvanichkul
Jerman Tim Tramnitz
Kereta Formula Satu
RB1
RB2
RB3
RB4
RB5
RB6
RB7
RB8
RB9
RB10
RB11
RB12
RB13
RB14
RB15
RB16
RB16B
RB18
RB19
Kereta lain
X2010/X2011
 |

| * l
* b
* s
Itali Scuderia Toro Rosso |
| --- |
| 
Ketua Pasukan
Franz Tost
Kakitangan
Alex Hitzinger
James Key
Bekas kakitangan
Giorgio Ascanelli
Gerhard Berger
Bekas pemandu
Amerika Syarikat Scott Speed
Jerman Sebastian Vettel
Itali Vitantonio Liuzzi
Perancis Sébastien Bourdais
Sepanyol Jaime Alguersuari
Switzerland Sébastien Buemi
Australia Daniel Ricciardo
Perancis Jean-Éric Vergne
Rusia Daniil Kvyat
Perancis Pierre Gasly
Thailand Alexander Albon
Pasukan lain
Red Bull Racing
Kereta Formula Satu
STR1
STR2/STR2B
STR3
STR4
STR5
STR6
STR7
STR8
STR9
STR10
STR11
STR12
STR13
STR14
 |